Հավելված N 74

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅԱՆ ԲԱԺՆԻ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) միջազգային համագործակցության բաժնի (այսուհետ՝ Բաժին) պետ (ծածկագիրը՝ 70-26.11-Ղ4-1)**1.2.** **Ենթակա և հաշվետու է**  Բաժնի պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Բաժնի պետին անմիջական ենթակա և հաշվետու են Բաժնի աշխատողները.**1.4. Փոխարինող պաշտոնի կամ պաշտոնների անվանումները** Բաժնի պետի բացակայության դեպքում նրան փոխարինում է Բաժնի գլխավոր մասնագետը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտաս պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է oտարերկրյա պետություններում սննդամթերքի և կերի անվտանգության, անասնաբուժության և բուսասանիտարիայի ոլորտներում առկա ժամանակակից մեթոդների ուuումնաuիրության, վերլուծության աշխատանքների իրականացումը. 2. ապահովում է Տեսչական մարմնի և միջազգային ու օտարերկրյա դոնոր կազմակերպությունների միջազգային ծրագրերի հետ կապված համագործակցության աշխատանքներին Բաժնի մասնակցությունը. 3. ապահովում է Տեսչական մարմնի փոխհարաբերությունները դիվանագիտական ներկայացուցչությունների, Հայաստանի Հանրապետության արտաքին գործերի նախարարության, օտարերկրյա պետությունների լիազոր մարմինների և միջազգային կազմակերպությունների հետ. 4. ապահովում է սննդամթերքի և կերի անվտանգության, անասնաբուժության և բուսասանիտարիայի ոլորտներում կնքվող միջազգային պայմանագրերի վերաբերյալ կարծիքի տրամադրման աշխատանքների իրականացումը․ 5. ապահովում է համապատասխան իրավական ակտերի, փաստաթղթերի, ինչպես նաև օտարերկրյա պետություններից և միջազգային կազմակերպություններից ստացված փաստաթղթերի թարգմանությունների իրականացման աշխատանքները. 6. ապահովում է սննդամթերքի և կերի անվտանգության, անասնաբուժության և բուսասանիտարիայի ոլորտներում միջազգային լավագույն փորձի ճանաչմանն ուղղված դասընթացների և սեմինարների կազմակերպման աշխատանքները. 7. ապահովում է օտարերկրյա պատվիրակությունների հանդիպմանն ուղղված աշխատանքների իրականացումը (օրակարգի կազմում, դիմավորում, հանդիպումների նախօրոք երկկողմանի համաձայնեցում, անցկացում և արարողակարգի ապահովում). 8. ապահովում է օտարերկրյա պետությունների սննդամթերքի և կերի անվտանգության, անասնաբուժության և բուսասանիտարիայի օրենսդրության փոփոխությունների վերաբերյալ տեղեկատվության հավաքագրման, ուսումնասիրության աշխատանքների իրականացումը. 9. ապահովում է Տեսչական մարմնի աշխատակիցների գործուղումների համար անհրաժեշտ փաստաթղթերի նախապատրաստումը և իրավասու մարմիններին ներկայացման աշխատանքների իրականացումը. 10. ապահովում է Տեսչական մարմնի աշխատակիցների արտասահմանյան գործուղումների վերաբերյալ հաշվետվությունների հավաքագրման աշխատանքների իրականացումը. 11. ապահովում է Տեսչական մարմնի պաշտոնական կայքէջում տեղադրվող նյութերի թարգմանությունը. 12. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Բաժնի մասնակցությունը. 13. մասնակցում է սննդամթերքի և կերի անվտանգության, անասնաբուժության և բուսասանիտարիայի ոլորտներին վերաբերվող համաձայնագրերի շուրջ բանակցություններին և քննարկումներին 14. մասնակցում է օտարերկրյա պետությունների լիազոր մարմինների և միջազգային կազմակերպությունների սննդամթերքի և կերի անվտանգության, անասնաբուժության և բուսասանիտարիայի ոլորտների համագործակցությանն ուղղված աշխատանքներին, հանդիպումներին.   **Իրավունքները՝**   * մասնակցել սննդամթերքի և կերի անվտանգության, բուսասանիտարիայի ոլորտներին առնչվող հարցերի, խնդիրների շուրջ պետական մարմիններում և միջազգային կազմակերպություններում կազմակերպվող քննարկումներին, հանդիպումներին, ժողովներին, խորհրդակցություններին և քննարկվող հարցերի շուրջ ներկայացնել մասնագիտական կարծիքներ և առաջարկություններ․ * մասնակցել սննդամթերքի և կերի անվտանգության, անասնաբուժության և բուսասանիտարիայի բնագավառներում Եվրասիական տնտեսական միության, Եվրասիական տնտեսական հանձնաժողովի, Անկախ պետությունների համագործակցության, Ռուսաստանի Դաշնության վերահսկողություն իրականացնող լիազոր մարմնինների հետ կազմակերպված տեսակոնֆերասներին, սեմինարներին, կոնֆերանսներին, հանդիպումներին, քննարկվող հարցերի շուրջ ներկայացնել մասնագիտական կարծիքներ, դիրքորոշումներ, առաջարկություններ, ինչպես նաև մասնակցել փորձի փոխանակման աշխատանքներին. * մասնակցել Տեսչական մարմնի միջազգային համագործակցությանն ուղղված ծրագրերի մշակման աշխատանքներին. * մասնակցել ԵՏՄ, ԵՏՀ, ԱՊՀ և այլ կառույցների հետ կազմակերպված խորհրդակցություններին, ժողովներին, սեմինարներին, կոնֆերանսներին, քննարկումներին, ինչպես նաև ներկայացնել մասնագիտական կարծիքներ, առավել հրատապ հարցերի և խնդիրների վերաբերյալ առաջարկել լուծուման տարբերակներ, կայացնել համատեղ որոշումներ․ * մասնակցել միջազգային կազմակերպությունների (FAO, ADA, USAID, DTRA, OIE, IPPC, WHO և այլն) և այլ միջազգային կառույցների հետ կազմակերպված խորհրդակցություններին, ժողովներին, սեմինարներին, կոնֆերանսներին, քննարկումներին, առավել հրատապ հարցերի և խնդիրների վերաբերյալ առաջարկել լուծումներ, կայացնել համատեղ որոշումներ․ * մասնակցել կերի և սննդամթերքի արագ արձագանքման եվրոպական համակարգի /RASFF/ հետ համագործակցության շրջանակներում կազմակերպվող ժողովներին, կոնֆերանսներին, խորհրդակցություններին․ * մասնակցել «ԵՄ-ՀՀ Համապարփակ և ընդլայնված գործընկերության համաձայնագրի և ՀՀ-ԵՄ գործընկերության առաջնայնություններ» փաստաթղթի կիրարկումն ապահովող միջոցառումների միջգերատեսչական քննարկումներին, Տեսչական մարմնի իրավասությունների մասով ճանապարհային քարտեզի նախագծի մշակման և լրամշակման աշխատանքներին, Եվրոպական հանձնաժողովի և Արտաքին գործողության եվրոպական ծառայության համատեղ աշխատանքային փաստաթղթի՝ «Վերանայված Եվրոպական հարևանության քաղաքականության համատեքստում ՀՀ-ԵՄ հարաբերությունների վերաբերյալ զեկույցի» կազմման աշխատանքներին․ * մասնակցել ՄԱԿ-ի «Պարենի և գյուղատնտեսության կազմակերպության» և Հայաստանի Հանրապետության կառավարության համագործակցությամբ իրականացվող «Սննդի անվտանգության և կենդանիների առողջության ռիսկի գնահատման և կառավարման կարողությունների հզորացում» ծրագրի մշակման աշխատանքներին․ * կազմակերպել Եվրոպական հանձնաժողովի սննդամթերքի անվտանգության և սպառողների պաշտպանության գլխավոր տնօրինության հետ TAIEX և BTSF ծրագրերի շրջանակներում փորձի փոխանակման դասընթացներին Տեսչական մարմնի աշխատակիցների մասնակցությունը․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ աշխատանքային խմբեր կազմավորելու և Բաժնի աշխատանքներին մասնագետներ, փորձագետներ ներգրավելու վերաբերյալ․ * Բաժնի աշխատողներից պահանջել Բաժնի իրավասության վերապահված ոլորտում իրականացվող աշխատանքների վերաբերյալ հաշվետվություններ, զեկուցագրեր, սահմանված ժամկետում անհրաժեշտ փաստաթղթեր և տեղեկատվություն․ * Տեսչական մարմնի գործունեությանն առնչվող միջազգային պայմանագրերի, համաձայնագրերի, հանձնարարականների և այլ փաստաթղթղերի նախագծերի մշակման աշխատանքների իրականացման համար անցկացնել աշխատանքային և մասնագիտական քննարկումներ, ինչպես նաև Բաժնի առջև դրված խնդիրների և գործառույթների իրականացման հետ կապված հրավիրել խորհրդակցություններ, բացի այդ նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ. * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր․     **Պարտականությունները՝**   * հետևել Բաժնի լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների կազմման աշխատանքներին, անհրաժեշտության դեպքում, ցուցաբերել մեթոդական աջակցություն. * Տեսչական մարմնի աշխատանքների միջազգային համագործակցությանն ուղղված ուսումնասիրությունների արդյունքների վերլուծության հիման վրա խնդիրների բացահայտման դեպքում Տեսչական մարմնի ղեկավարին ներկայացնել դրանց լուծման տարբերակներ․ * Տեսչական մարմնի ղեկավարին, ըստ անհրաժեշտության, ներկայացնել զեկուցումներ՝ սննդամթերքի անվտանգության ապահովման ոլորտում միջազգային համագործակցության աշխատանքների և դրանց արդյունքների վերաբերյալ. * սննդամթերքի և կերի անվտանգության, անասնաբուժության և բուսասանիտարիայի բնագավառներում օտարերկրյա պետությունների լիազոր մարմինների հետ սերտիֆիկատների համաձայնեցման և փոխճանաչման հետ կապված աշխատանքների շրջանակներում ճշգրտել սերտիֆիկատների վավերացումը․ * oտարերկրյա պետություններում սննդամթերքի և կերի անվտանգության, անասնաբուժության և բուսասանիտարիայի ոլորտներում առկա ժամանակակից մեթոդների ուuումնաuիրության և դրանց համապատասխան վերլուծության արդյունքների հիման վրա Տեսչական մարմնի ղեկավարին ներկայացնել այդ մեթոդների ներդրման, գործող ընթացակարգերի, մոդելների փոփոխության վերաբերյալ առաջարկություն՝ անհրաժեշտ հիմնավորումներով և փաստաթղթերով․ * օտարերկրյա պետությունների սննդամթերքի և կերի անվտանգության, անասնաբուժության և բուսասանիտարիայի օրենսդրության փոփոխությունների վերաբերյալ հավաքագրված տեղեկատվության վերլուծության հիման վրա Տեսչական մարմնի ղեկավարին ներկայացնել նշված բնագավառներում օրենսդրական անհրաժեշտ փոփոխություններ կատարելու վերաբերյալ առաջարկություններ՝ անհրաժեշտ հիմնավորումներով․ * Տեսչական մարմնի ենթակայության ներքո գործող «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ-ի /ՀԱԲԼԾԿ ՊՈԱԿ/ ամենամյա վերագնահատում իրականացնող ամերիկյան կազմակերպության / ANAB-ASQ National Accreditation Board/ կողմից Հայաստան գործուղվող փորձագետների ամենամյա այցերի ընթացքում հետևել բանավոր և գրավոր թարգմանչական աշխատանքներին․ * Հայաստանի Հանրապետությունում ԱՄՆ պաշտպանության դեպարտամենտի «Վտանգների նվազեցման գործակալության» /ՊՎՆԳ-DTRA/ հետ համագործակցության շրջանակներում ՀԱԲԼԾԿ ՊՈԱԿ-ի աշխատակիցների մասնագիտական այցերի ընթացքում հետևել փաստաթղթաշրջանառության և դրանց թարգմանության աշխատանքներին․ * Տեսչական մարմնի ղեկավարին ներկայացնել Բաժնի իրավասությանը վերապահված ոլորտում իրականցվող և արդեն իսկ կատարված աշխատանքների վերաբերյալ հաշվետվություններ, անհրաժեշտ փաստաթղթեր. * միջազգային համաձայնագրերում, պայմանագրերում սննդամթերքի և կերի անվտանգության, անասնաբուժության, բուսասանիտարիայի բնագավառները կարգավորող Հայաuտանի Հանրապետության oրենuդրության պահանջներին հակաuող դրույթները վերացնելու նպատակով կատարել համապատասխան ուսումնասիրություններ. * Տեսչական մարմնի կողմից մշակված միջազգային համագործակցության ոլորտներին առնչվող օրենսդրական և այլ ակտերի նախագծերի վերաբերյալ տրամադրել մասնագիտական եզրակացություններ. * ուսումնասիրել Բաժնի գործառույթները կանոնակարգող և գործառույթների իրականացմանն առնչվող ինչպես ներպետական, այնպես էլ ոլորտին առնչվող միջազգային օրենսդրական և այլ իրավական ակտերը, ինչպես նաև առաջարկություններ ներկայացնել իր գործունեության ոլորտում առկա օրենսդրական բացերը վերացնելու վերաբերյալ. * ստուգել Բաժնի իրավասությանը վերապահված ոլորտներում միջազգային պայմանագրերի, համաձայնագրերի նախագծերի իրավական վավերությունը և ձևակերպումների վերաբերյալ տրամադրել կարծիք. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն**3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ միջազգային կապերի (միջազգային հարաբերությունների) բնագավառում` չորս տարվա աշխատանքային ստաժ.**3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն:  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ։ |